سومر

**سومر** هي أقدم حضارة معروفة، كانت ف لمنطقة تاريخية د جنوب بلاد الرافدين (دابا جنوب وسط لعراق)، و بانت ف لعصر د لحجري ونحاس و لعصر د لبرونز ما بين لألفية سادسة و لخامسة قبل لميلاد. بحالها بحال عيلام لي قريبة ليها، سومر هي وحدة من مهود لحضارة، ما مصر لقديمة، و حضارة واد السند، و حضارة إيرليݣانݣ ديال لواد صّفر و كارال-سوبي، و ميزوأمريكا. لعايشين ف لوديان ديال دجلة و لفرات، لفلاحة د السومريين زرعو وفرة ديال لحبوب و محاصيل خرى، ولفايض لي كان عندهم خلاهم يبنيو مستوطنات حضرية. أقدم نصوص معروفة فلعالم جايا من لمدون سومرية أوروك و جمدة نصر، و كترجع لفترة ما بين ، من بعد واحد لفترة ديال لكتابة لأولية لي كانت علاين ما بين .

## تسمية

مصطلح "سومر" () جاي من سمية لي عطاو لأكاديين ل "سومريين"، السكان لقدام ديال جنوب بلاد الرافدين لي ما كانوش كايهضرو بلوغات سامية. ف لكتابات ديالهم، سومريين كانو كيسميو بلادهم "كنكير"، "بلاد السادا النوبالا" ()، لوغتهم "إيميكير" ( ولا  ).

لأصل ديال سومريين ما معروفش، ولاكين سكان سومر كانو كيعيطو على راسهم "صحاب ريوس لكحلين" ولا "شعب لكحل راس" (, ولا ،، صوتيا ، "راس" + "كحل" + علامة نسبية). بحبدال، لمليك لسومري شولكي وصف راسو بلي هو "ملك لأركان الربعة، راعي د شعب لكحل راس". لأكاديين حتى هوما كانو كيسميو سومريين "شعب لكحل راس"، ولا ، ب لوغة لأكادية سامية.

لأكاديين، الشعب لي كايهضر بالسامية شرقية و لي من بعد ستاعمرو دويلات لمدون سومرية، هوما لي عطاو لسومر سميتها تاريخية الرئيسية، ولكن تطور صوتي ديال مصطلح  ما واضحش. لعبرية  ، لمصرية لقديمة ، و لحيتية ، كولها كتشير لجنوب بلاد لرافدين، و تقدر تكون نسخ غربية ديال *سومر*.

## لأصول
غالبية لمؤرخين قتارحو بلي سومر تستوطنات بشكل دايم لمرة اللولة ما بين  و  من عند شعب من غرب آسيا كان كايهضر السومرية (كيستدلو على هادشي بسميات لمدون، لويدان، لمهن لأساسية، إلخ)، و هي لغة معزولة إلصاقية ماشي سامية و ماشي هندية-أوروپية.

[تصغير|upright=1.45|[آتار بلاو كتجمع بين حروف لكتابة لمسمارية لأولية و رسومات السومريين لقدام، فترة جمدة نصر، 3100–2700 ق.م. لمتحف لبريطاني.]]
وحدين خرين قتارحو بلي السومريين كانو شعب من شمال أفريقيا هاجرو من الصحرا الخضرا للشرق الأوسط و كانو مسؤولين على نشر لفلاحة فالشرق الأوسط. ولكن، لأدلة لمضادة كتقول بقوة بلي لفلاحة للولة بدات فلهلال لخصيب. وخا ما كايهضروش على السومريين بالتحديد، لازاريديس و آخرين (2016) قتارحو أصل جزئي من شمال أفريقيا لبعض التقافات قبل-السامية ف الشرق لأوسط، خصوصا النطوفيين، من بعدما فحصو لجينومات ديال مالين التقافة النطوفية و ما قبل لفخار فلعصر لحجري لعصري. التحليل لقياسي لقلقولة حتى هو بين واحد تقارب بين النطوفيين و سكان شمال أفريقيا لقدام.

شي عولاما كيربطو السومريين بلحوريين و لأورارتيين، و كيقتارحو القوقاز كموطن أصلي ليهم. هاد لفرضية ماشي مقبولة بشكل عام.

بناءً على لإشارات لدلمون بإعتبارها "لمدينة لأم لأرض سومر" فالأساطير و لأدب لسومري، عولاما آخرين قتارحو إمكانية بلي يكون أصل السومريين من دلمون، لي كان كيتفترض بلي جزيرة لبحرين فاللخليج لفارسي. ف لأساطير السومرية، دلمون تدكرات أيضا كموطن لأرباب بحال إنكي. مكانة دلمون كموطن أجداد السومريين ما تأكداتش، ولكن لعولاما لآتار لقاو أدلة على لحضارة ف لبحرين، وهي وجود أقراص مدوّرة على لپاطيرن لميزوپوطامي.

شعب ما قبل تاريخي عاش ف لمنطقة قبل السومريين تسمى "لفراتيين لأوليين" ولا "لعبيديين"، و كيتفترض أنهم تطورو من حضارة سامراء ديال شمال بلاد لرافدين. لعبيديين، وخا السومريين عمرهم جبدوهم، كيعتبروهم لعولاما د ليوم أول قوة حضارية ف سومر. هوما لي جففو لمستنقعات باش يديرو زراعة، و طورو تجارة، و أسسو صناعات، منها نسيج، و صناعة لجلد، و لخدمة د لمعادن، و لبني ب لحجر، و لفخار.

[تصغير|upright=1.5|ملك سومري جالس على لعرش ف [أور، يقدر يكون أور-بابيلساݣ، مع لحاشية ديالو. راية أور، جوايه 2600 ق.م.]]
بعض لعولاما كيعارضو فكرة وجود لغة فراتية أولية ولا لغة تحتية وحدة؛ كيعتقدو بلي للغة السومرية يمكن كانت ف لأصل هي لغة صيد و صيد لحوت لي كانو عايشين ف لمستنقعات و منطقة لساحل لشرقي ديال لجزيرة لعربية و كانو جزء من تقافة لأدوات لوجهين لعربية. يوريس زارينس كيعتقد بلي السومريين كانو عايشين على طول ساحل شرق الجزيرة العربية، لي هي دابا منطقة لخليج لفارسي، قبلما تغرق بالما ف لخر ديال لعصر لجليدي للخر.

لحضارة السومرية تشكلات ف فترة أوروك (لألفية الرابعة ق.م)، و ستامرات ف فترة جمدة نصر و فترات لسلالات لمبكرة. لمدينة السومرية إريدو، على ساحل لخليج لفارسي، كتعتابر وحدة من أقدم لمدون، فين يمكن تخلطو تلاتة ديال التقافات مختالفة: تقافة لفلاحة لعبيديين، لي كانو عايشين ف ديور ديال طوب و كيمارسو لري؛ تقافة لرعاة الساميين لبدو لمتنقلين لي كانو عايشين ف خيام كحلة و كيتبعو لقطعان ديال لغنم و لمعيز؛ و تقافة صيادة لحوت، لي كانو عايشين ف كوخ ديال لقصب ف لمستنقعات، و لي يمكن كانو هوما جدود السومريين.

السجلات التاريخية لموتوقة كتبدا مع إين مي باراكي سي (فجر لسلالات لأول). السومريين بداو كيفقدو سيطرة ديالهم شوية بشوية لصالح دول سامية من شمال لغرب. سومر تخضعات من عند لملوك لي كايهضرو بالسامية ديال لإمبراطورية لأكادية جوايه 2270 ق.م (التسلسل الزمني لقصير)، ولكن السومرية بقات لغة مقدسة. لحكم السومري لأصلي رجع علاين لواحد لقرن ف سلالة أور التالتة علاين ف 2100–2000 ق.م، ولكن اللغة لأكادية حتى هي بقات كتستعمل ل شي وقت.

## لإكتشاف لأركيولوجي
لسومريين كانو مجهولين تماما ف لفترة لمبكرة ديال لعلم لآتار لعصري. جول أوبرت كان هو أول عالم نشر كلمة سومر ف واحد لمحاضرة نهار 17 يناير 1869. أول حفريات كبيرة للمدون السومرية كانت ف 1877 ف جيرسو على يد لعالم لآتار لفرانساوي إرنست دي سارزيك، و ف 1889 ف نفر على يد جون بونيت بيترز من جامعة بنسيلفانيا ما بين 1889 و 1900، و ف شروباك على يد لعالم لآتار لألماني روبرت كولدوي ف 1902–1903. لمنشورات الرئيسية على هاد لإكتشافات كانت "*Decouvertes en Chaldée par Ernest de Sarzec*" ديال ليون هيزي ف 1884، و "*Les Inscriptions de Sumer et d'Akkad*" ديال فرانسوا تورو دانجان ف 1905، و "*Grundzüge der sumerischen Grammatik*" على لقواعد السومرية ديال أرنو بويبل ف 1923.

## دويلات لمدون ف بلاد لرافدين

تصغير|upright=1.3|نسخة مركبة من نص كيسرد لمدون من تواخر فترة أوروك بحال: نفر، أوروك، أور، إريش، كيش، و زابالا.
ف تواخر لألفية الرابعة قبل لميلاد، سومر كانت مقسمة ل بزاف ديال دويلات لمدون مستقلة، لي كانو مفروقين بقنوات و حجرات ديال لحدود. كل وحدة كانت ممركزة على معبد مخصص للإله ولا لإلاهة راعية ديال لمدينة و كان كيحكمها حاكم كاهن (إنسي) ولا ملك (لوغال) لي كان مرتابط بشكل وتيق بطقوس لمدينة لدينية.

لائحة ما كاملش ديال لمدون لي تقدر تكون تزارت، تفاعلات معاها، تجرات معاها، تغزات، تفتحات، تدمرات، تحتلات، تستعمرات من عند السومريين ولا كانت داخلة ف نطاق التأتير ديالهم (مرتبة من لجنوب للشمال):
# إريدو (*تل أبو شهرين*)
# كوارا (غالبا *[[تل اللحم]]*)
# أور (*تل المقير*)
# كيش (غالبا *[[تل جدر]]*)
# لارسا (*تل السنكرة*)
# أوروك (*الوركاء*)
# باد-تيبيرا (غالبا *تل المدائن*)
# لجش (*تل الهباء*)
# جيرسو (*تلو ولا تلوه*)
# أوما (*تل جوخة*)
# زابالا (*تل إبزيخ*)
# شروباك (*تل فارا*)
# كيشورا (*تل أبو حطب*)
# مشكان-شابير (*تل أبو دواري*)
# إريش (غالبا *[[أبو صلابيخ]]*) 
# إيسن (*إيشان البحريات*)
# أداب (*تل بسميا*)
# نفر (*عفك*)
# ماراد (*تل ونة السعدوم*)
# دلبات (*تل الديلم*)
# بوريسيبا (*بيرس نمرود*)
# لارك (غالبا *[[تل الولاية]]*)
# كيش (*تل الأحيمر و إنغرا*)
# كوتا (*تل إبراهيم*)
# سيبار (*تل أبو حبة*)
# دير (*البدرة*)
# أكشاك (غالبا *تل رشاد*)
# أكد (غالبا *تل مزيد*)
# أشنونة (*تل أسمر*)
# أوان (غالبا *[[غودين تيبي]]*)
# ماري (*تل حريري*)
# همزي (غالبا *كاني جويز*)
# ناݣار (*تل براك*)

من غير ماري، لي جاية على بعد 330 كيلومتر (205 ميل) شمال-غرب أكد، ولكن لي مدكورة ف ليستة لملوك على بلي مارسات لملكية ف فترة فجر لسلالات لتانية، و ناݣار، لي كانت مركز أمامي، هاد لمدون كلها كاينة ف سهل دجلة و لفرات لفيضي، جنوب بغداد ف لي هي دابا محافضات بابل، ديالى، واسط، دي قار، لبصرة، لمتنى و لقادسية ف لعراق.

## تاريخ

[تصغير|بورتريه ديال سجين سومري على لوحة نصر ديال [سرجون الأكدي، جوايه . تسريحة لشعر ديال لسجناء (شعر مجعد من لفوق و قصير من لجناب) هي من مميزات السومريين، كيفما كيبان حتى ف راية أور. متحف اللوفر.]]

دويلات لمدون السومرية طلعات للقوة ف فترات لعبيد و أوروك لما قبل التاريخ. التاريخ لمكتوب ديال سومر كيرجع للقرن 27 قبل لميلاد و قبل، ولكن السجل التاريخي كيبقى غامض حتى لفترة فجر لسلالات لتالتة، جوايه لقرن 23 ق.م، ملي لغة السجلات لمكتوبة ولات ساهلة تكتاشف، و هادشي لي خلا لعولاما لآتار يقدرو يقراو السجلات و لنقوش لمعاصرة.

الإمبراطورية الأكدية كانت هي أول دولة نجحات توحد أجزاء كبيرة من بلاد لرافدين ف لقرن 23 ق.م. من بعد الفترة الكوتية، مملكة أور لتالتة وحدات بشكل مشابه أجزاء من شمال و جنوب بلاد لرافدين. و سلات مع لغزوات ديال لأموريين ف بداية لألفية لتانية قبل لميلاد. "سلالة إيسن" لأمورية صمدات حتى لجوايه ، ملي توحدات بلاد لرافدين تحت لحكم لبابلي.
*لعصر لحجري لعصري: 
**فترة العبيد: 
*عصر نحاسي: 
**فترة أوروك: 
***مراحل أوروك 14–5: 
***مرحلة أوروك 4: 
*العصر البرونزي المبكر اللول: 
**فترة جمدة نصر (مرحلة أوروك 3): 
***مرحلة أوروك 3: 
*العصر البرونزي المبكر التاني: 
**عصر فجر السلالات: 
***فترة فجر لسلالات للولة: 
****سلالة إريدو (ألوليم)
****سلالة باد-تيبيرا (دوموزيد)
****سلالة لارك (إن سيباد زيد أنا)
****سلالة سيبار (إنميدورانكي)
****سلالة شروباك (زيوسودرا)
****سلالة كيش للولة (إين مي باراكي سي)
***فترة فجر لسلالات لتانية: 
****سلالة أوروك للولة (ݣيلݣاميش)
***فترة فجر لسلالات لتالتة أ: 
****سلالة أور للولة
****سلالة أوان
****سلالة كيش لتانية
****سلالة همزي
***فترة فجر لسلالات لتالتة ب: 
****سلالة أوروك لتانية
****سلالة أور لتانية
****سلالة أداب
****سلالة ماري
****سلالة كيش لتالتة
****سلالة أكشاك
****سلالة كيش الرابعة
****سلالة أوروك لتالتة
*العصر البرونزي المبكر التالت: 
**الفترة الأكدية: 
***سلالة أكد (سرجون)
*العصر البرونزي المبكر الرابع: 
**الفترة الكوتية: 
***سلالة أوروك الرابعة
***سلالة ݣوتيان
*العصر البرونزي الأوسط اللول: 
**فترة أور التالتة: 
***سلالة أوروك لخامسة
***سلالة أور لتالتة
*لعصر لبرونزي لمتوسط لتاني أ: 
**فترة إيسن-لارسا: 
***سلالة إيسن للولة
***سلالة لارسا
*لعصر لبرونزي لمتوسط لتاني ب: 
**فترة بابلية قديمة: 
***سلالة لقطر لبحري

### فترة لعبيد

[تصغير|يسار|جرة ديال لفخار من [تواخر فترة العبيد]]
فترة لعبيد كتميز بواحد لأسلوب فريد من لفخار لمطلي لجيد لي نتاشر فكامل بلاد لرافدين و لخليج لفارسي. أقدم دليل على لاستيطان جاي من تل العويلي، ولكن حيت لضروف لبيئية ف جنوب بلاد لرافدين كانت مناسبة للسكن لبشري قبل فترة لعبيد بوقت طويل، فمن لمحتمل بلي تكون كاينة مواقع أقدم ولكن مزال ما تلاقاتش. كيبان بلي هاد التقافة جات من حضارة سامراء من شمال بلاد لرافدين. ما معروفش واش هادو كانو هوما السومريين بصح لي كيتعرفو بتقافة أوروك لي جات من بعد. لقصة ديال انتقال هدايا لحضارة (''مي'') ل إنانا، إلاهة أوروك و لحب و لحرب، من عند إنكي، رب لحكمة و لإله الرئيسي ف إريدو، تقدر تعكس لانتقال من إريدو ل أوروك.

### فترة أوروك

لانتقال لأركيولوجي من فترة لعبيد لفترة أوروك كتميز بواحد لتحول تدريجي من لفخار لمطلي لي كيتصنع محليا على رويضة بطيئة لمجموعة كبيرة ومتنوعة من لفخار لي ما مطليش و لي كيتصنع بكميات كبيرة من عند متخصصين على روايض سريعة. فترة أوروك هي إستمرار و امتداد لفترة لعبيد و لفخار هو لتغيير الرئيسي لي كيبان.

مع لوقت ديال فترة أوروك، جوايه 4100–2900 ق.م بالتقدير، حجم لبضايع لتجارية لي كانت كتنقل عبر لقنوات و لويدان ديال جنوب بلاد لرافدين سهل لضهور ديال بزاف ديال لمدون لكبيرة، لطبقية، و لي ممركزة على لمعابد، و لي كان سكانها كيفوتو 10,000 واحد، و كانت فيها إدارات مركزية كتخدم عمال متخصصين. من لمؤكد علاين بلي خلال فترة أوروك بدات لمدون السومرية كتستعمل لعبيد لي كانو كيتشدو من لمناطق لجبلية، و كاينة أدلة كتيرة على وجود عبيد مأسورين خدامين فأقدم لنصوص. لقطع لأترية، و حتى لمستعمرات ديال هاد لحضارة ديال أوروك تلاقات ف منطقة واسعة—من جبال طوروس ف تركيا، ل لبحر لمتوسط ف لغرب، و حتى لغرب إيران ف لشرق.

حضارة فترة أوروك، لي نشروها تجار و مستعمرين سومريين، بحال لي تلاقات ف تل براك، كان عندها تأتير على ݣاع لشعوب لمجاورة، لي طورت تدريجيا إقتصاداتها و تقافاتها الخاصة لي كتشابهها و كتنافسها. لمدون ديال سومر ما قدراتش تحافض على مستعمرات بعيدة و طويلة لمسافة بالقوة لعسكرية.

لمدون السومرية ف فترة أوروك كانت غالبا تيوقراطية و كان كيرأسها على لأرجح ملك-كاهن (*إنسي*)، بمساعدة مجلس من لكبار ف لسن، فيه رجال و عيالات. من لممكن جدا بلي يكون مجمع لأرباب لسومري لي جا من بعد مبني على هاد لهيكل لسياسي. كان دليل قليل على لحرب لمنضمة ولا لعساكريا لمحترفين ف فترة أوروك، و لمدون كانت عموما بلا أسوار. ف هاد لفترة ولات أوروك أكتر مدينة متحضرة فلعالم، و فات عدد سكانها لمرة اللولة 50,000 نسمة.

ليستة لملوك السومريين لقديمة كتضمن لسلالات لمبكرة ديال عدة مدون بارزة من هاد لفترة. لأول مجموعة ديال لسميات ف لائحة هي لملوك لي كيتقال أنهم حكمو قبلما يوقع فيضان كبير. هاد لسميات لمبكرة تقدر تكون خيالية، و فيها شي شخصيات أسطورية و خرافية، بحال ألوليم و دوموزيد.

لخر ديال فترة أوروك تزامن مع تدبدب بيورا، لي هي فترة جفاف من جوايه 3200–2900 ق.م و لي علنات نهاية فترة مناخية طويلة رطبة و دافئة من جوايه 9000 ل 5000 عام، لي كتسمى الحد الأقصى للحرارة ف الهولوسين.

### فترة فجر لسلالات

[تصغير|لخودة لدهبية ديال [مسكلامدوك، لي يقدر يكون هو مؤسس سلالة أور اللولة، لقرن 26 ق.م.]]
فترة لسلالات كتبدا جوايه 2900 ق.م و كانت مرتابطة بتحول من مؤسسة لمعبد لي كان كيرأسها مجلس لكبار ف لسن بقيادة "إن" كاهن (راجل إلا كان لمعبد ديال إلاهة، ولا مرا إلا كان كيرأسو رب راجل) لواحد لوغال (لو = راجل، غال = كبير) لي علماني كتر و كتضمن شخصيات أبوية أسطورية بحال دوموزيد، ولوغال باندا و ݣيلݣاميش—لي حكمو قبل ما يبدا السجل التاريخي ف 2900 ق.م، ملي لكتابة لمقطعية لي دابا تفكات بدات كتطور من لرموز لتصويرية للولة. لمركز ديال التقافة السومرية بقى ف جنوب بلاد لرافدين، وخا لحكام بداو كيتوسعوا ف لمناطق لمجاورة، و لمجموعات السامية لمجاورة تبنات بزاف من التقافة السومرية لتقافتها.

أقدم ملك من لسلالات ف ليستة لملوك السومريين لي سميتو معروفة من أي مصدر أسطوري آخر هو إيتانا، لملك 13 ديال سلالة كيش للولة. أقدم ملك تأكد وجودو من خلال لأدلة لأركيولوجية هو إين مي باراكي سي ديال كيش (فجر لسلالات لأول)، لي سميتو مدكورة ف *[[ملحمة ݣيلݣاميش]]*—وهادشي كيوحي بلي ݣيلݣاميش براسو يمكن كان ملك تاريخي لأوروك. كيفما كتبين *ملحمة ݣيلݣاميش*، هاد لفترة كانت مرتابطة بزيادة لحروب. لمدون ولات محوطة بأسوار، و كبرات ف لحجم ديالها مع ختفاء لقرايا لي ما محمياش ف جنوب بلاد لرافدين. كل من ݣيلݣاميش و واحد من لي كانو قبلو، إنمركار، منسوب ليهم أنهم بناو أسوار أوروك.

#### سلالة لجش للولة
[تصغير|طرف من [لوحة النسور ديال إياناتوم]]

سلالة لجش (جوايه 2500–2270 ق.م)، وخا ما مدكورة ف ليستة لملوك، موتقة مزيان من خلال عدة آتار مهمة و بزاف ديال لإكتشافات لأركيولوجية.

وخا كانت قصيرة، وحدة من أول لإمبراطوريات لمعروفة ف التاريخ كانت ديال إياناتوم ديال لجش، لي ضم علاين ݣاع سومر، بما فيها كيش، أوروك، أور، و لارسا، و خضع مدينة-دولة أوما، لعدو لدود ديال لجش، لدفع لجزية. زيادة على لهادشي، لمملكة ديالو وصلات لأجزاء من عيلام و على طول لخليج لفارسي. كيبان بلي ستعمل رعب كسياسة. لوحة النسور ديال إياناتوم كتبين نسور كينقبو ف لريوس لمقطعة و أجزاء خرى من لجتت ديال عديانو. لإمبراطورية ديالو طاحت بعد وقت قصير من موتو.

من بعد، لوغال زاغيسي، لملك-لكاهن ديال أوما، طيح ب لأسبقية ديال سلالة لجش ف لمنطقة، و من بعد فتح أوروك، و جعلها عاصمة ديالو، و دّاعى إمبراطورية كتمتد من لخليج لفارسي حتى للبحر لمتوسط. كان هو آخر ملك سومري عرقيا قبل سرجون الأكدي.

### لإمبراطورية لأكادية

لإمبراطورية لأكادية كترجع ل جوايه –2154 ق.م، لي أسسها صارݣون لأكادي. اللغة لأكادية لسامية لشرقية توتقات لمرة اللولة ف السميات لخاصة ديال ملوك كيش جوايه ، لي تحفضات ف الليستات د لملوك لي جات من بعد. كاينين نصوص مكتوبين كاملين بالأكادية لقديمة كايرجعو ل جوايه . تخدام لأكادية لقديمة كان ف لقمة ديالو ف فترة حكم صارݣون لأكادي (–2279 ق.م)، ولكن حتى ديك ساعة كانت أغلب لألواح لإدارية باقا كتكتب ب السومارية، لي هي اللوغة لي كانو كيستعملوها لكتاب. ݣيلب و ويستنهولز كيميزو بين تلاتة ديال لمراحل ديال لأكادية لقديمة: مرحلة ما قبل-لصارݣونية، مرحلة لإمبراطورية لأكادية، و مرحلة أور التالتة لي تبعاتها.

لأكادية و السومرية تعايشو كـ لوغات دارجة ل واحد ألف عام علاين، ولكن ف جوايه 1800 ق.م، السومرية ولات لغة أدبية كتر، كيعرفوها غا لعولاما و لكتاب. توركيلد جاكوبسن قال بلي كاين إنقطاع قليل ف لإستمرارية التاريخية بين لفترات قبل و بعد سرجون، و بلي تركيز كبير تعطى لتصور صراع "سامي ضد سومري". من لمؤكد بلي لأكادية تفرضات حتى هي لواحد لوقت قصير على لأجزاء لمجاورة من عيلام لي كانت تفتحات من قبل، من عند سرجون.

### لفترة لݣوتية

جوايه 2193–2119 ق.م (لتسلسل لزمني لمتوسط)

#### سلالة لجش لتانية
[تصغير|[كوديا ديال لجش، لحاكم لسومري لي تشهر بتماتيلو لكتيرة لي تلاقات.]]
[تصغير|بورتريه ديال [أور نينجيرسو، ولد كوديا، جوايه 2100 ق.م. متحف اللوفر.]]

–2110 ق.م (لتسلسل لزمني لمتوسط)

من بعدما طاحت لإمبراطورية لأكادية على يد لݣوتيين، واحد لحاكم سومري أصلي آخر، كوديا ديال لجش، طلع ف لمكانة لمحلية و كمل لممارسات ديال لملوك لسرجونيين ف لإدعاء ديالهم للألوهية.

سلالة لجش لي قبل، كوديا و لدرية ديالو حتى هوما شجعو تطور لفني و خلاو عدد كبير من لقطع لأركيولوجية.

### فترة أور لتالتة

من بعد، سلالة أور لتالتة تحت حكم أور نمو و شولكي (جوايه 2112–2004 ق.م، لتسلسل لزمني لمتوسط)، لي قوتها وصلات حتى لجنوب آشور، تسمات بغلط ف لماضي "نوضة سومرية". ديجا، لمنطقة كانت ولات سامية كتر من سومرية، مع عودة ضهور الساميين لي كايهضرو لأكادية ف آشور و بلايص خرى، و تدفق موجات ديال لمارتو الساميين (أموريون)، لي أسسو بزاف ديال لقوى لمحلية لمتنافسة ف لجنوب، منها إيسن، لارسا، أشنونة و من بعد، بابل.

لخرين من هادو هما لي سيطرو لفترة قصيرة على جنوب بلاد لرافدين كالإمبراطورية البابلية، تماما كيفما دارت الإمبراطورية الآشورية القديمة ف لشمال من تواخر لقرن 21 ق.م. للغة السومرية ستامرات كلغة كهنوتية كتقرى ف لمدارس ف بابل و آشور، بحال كيفاش كانت كتستعمل لاتينية ف لعصور لوسطى، لطول لمدة لي كانت كتستعمل فيها لكتابة لمسمارية.

### سقوط و انتقال
هاد لفترة عموما كيتعتابر بلي كتزامن مع تحول كبير ف لسكان من جنوب بلاد لرافدين لجهة لشمال. من ناحية لبيئة، لإنتاجية لفلاحية ديال لأراضي السومرية كانت كتضرر بسباب رتفاع لملوحة. ملوحة لتربة ف هاد لمنطقة كانت معروفة من شحال هادي على بلي مشكل كبير. لأراضي لمروية لي تصريف لما فيها ناقص، ف مناخ جاف مع مستويات عالية من لتبخر، أدت لتراكم لأملاح لمدابة ف لتربة، و فاللخر نقصات لمحاصيل لفلاحية بشكل كبير.

خلال لمراحل لأكادية و أور لتالتة، كان واحد لتحول من زراعة لقمح لزراعة لشعير لي كيتحمل لملوحة كتر، ولكن هادشي ما كانش كافي، و خلال لفترة من 2100 ق.م ل 1700 ق.م، كيتقدر بلي عدد لسكان ف هاد لمنطقة نقص بقرابة تلاتة ديال لخماس. هادشي خربق توازن لقوى ف لمنطقة بشكل كبير، و ضعف لمناطق لي كانت كتتهضر فيها السومرية، و قوى بالمقارنة لمناطق لي كانت لأكادية هي للغة الرئيسية فيها. من ديك ساعة، السومرية بقات غا لغة أدبية و طقوسية، بحال لمكانة لي كانت شاداها لاتينية ف أوروپا لعصور لوسطى.

من بعد غزو عيلامي و نهب أور ف فترة حكم إبي سين (جوايه 2028–2004 ق.م)، سومر ولات تحت لحكم لأموري (لي كيتعتابر بلي دخل العصر البرونزي الأوسط). الدول لأمورية لمستقلة من لقرن 20 للقرن 18 تلخصات ف "سلالة إيسن" ف ليستة لملوك السومريين، و سلات مع صعود بابل تحت حكم حمورابي جوايه 1800 ق.م.

لحكام لي جاو من بعد و سيطرو على آشور و بابل كانو مرة مرة كياخدو للقب لسرجوني لقديم "ملك سومر و أكد"، بحال توكولتي نينورتا اللول ديال آشور من بعد جوايه 1225 ق.م.

## سكان
أوروك، وحدة من أكبر لمدون ف سومر، كيتقدر عدد سكانها بين 50,000 و 80,000 نسمة ف وقت لقمة ديالها. إلا خدنا بعين لإعتبار لمدون لخرة ف سومر، و لعدد لكبير ديال لسكان لفلاحيين، تقدير تقريبي لسكان سومر يقدر يكون بين 0.8 مليون و 1.5 مليون. سكان العالم ف داك لوقت كانو كيتقدر ب 27 مليون.

لسومريين كانو كايهضرو لغة معزولة. عدد من لعولاما للغة قالو أنهم قدرو يلقاو لغة تحتية تصنيفها ما معروفش تحت السومرية، حيت سميات ديال شي مدون رئيسية ف سومر ماشي سومرية، و هادشي كيبين تأتيرات ديال سكان كانو قبل منهم. ولكن، السجل لأركيولوجي كيبين إستمرارية تقافية واضحة بلا إنقطاع من لوقت ديال لمستوطنات لمبكرة ديال فترة العبيد (5300–4700 ق.م C-14) ف جنوب بلاد لرافدين. لشعب لسومري لي ستاقر هنا، فلح لأراضي ف هاد لمنطقة لي ولات خصبة بفضل لطمي لي كيترسب من دجلة و لفرات.

شي عولاما آتار تكهنو بلي لمتحدتين لأصليين بلسومرية لقديمة يمكن كانو فلاحين، لي نزلو من شمال بلاد لرافدين من بعدما طورو لفلاحة لمروية تما. لفخار ديال فترة لعبيد ف جنوب بلاد لرافدين تربط، على طريق فخار چوغا مامي لانتقالي، بلفخار ديال تقافة حضارة سامراء (جوايه 5700–4900 ق.م C-14) ف لشمال، لي كانو هوما لولين لي مارسو شكل بدائي من لفلاحة لمروية على طول واد دجلة لوسطاني و روافدو. هاد لإرتباط كيبان بوضوح ف تل العويلي حدا لارسا، لي حفروه لفرانساويين ف لتمانينات، فين تمنية ديال لمستويات عطات فخار ما قبل-لعبيد كيشبه لفخار لسامرائي. على حساب هاد لنضرية، لشعوب لفلاحية نتاشرات لجنوب بلاد لرافدين حيت طورو تنضيم إجتماعي ممركز على لمعبد باش يحركو لعمالة و تكنولوجيا للتحكم ف لما، و هادشي لي خلاهم يقدرو يعيشو و يزدهرو ف بيئة صعيبة.

وحدين خرين قتارحو إستمرارية السومريين، من تقاليد صيادة لحوت و لقناصة لأصليين، لي مرتابطة بالمجموعات ديال لأدوات لوجهين لي تلاقات ف لساحل لعربي. يوريس زارينس كيعتقد بلي السومريين يمكن كانو هوما ناس لي عايشين ف منطقة لخليج لفارسي قبل ما تغرق بالما ف لخر ديال لعصر لجليدي للخر.

## تقافة
### لحياة لإجتماعية و لأسرية
[تصغير|upright=.6|إعادة مصاوبة ف لمتحف لبريطاني ل غطا د الراس و لعقود لي كانو كيلبسو لعيالات ف [مقبرة أور الملكية.]]
ف لفترة السومرية لمبكرة، الرموز التصويرية لبدائية كتوحي بلي:
* "لفخار كان متوفر بزاف، وشكال لڤازات، زلايف و طباسل كانت متنوعة؛ كانو قراعي خاصين للعسل، زبدة، زيت و شراب، لي كان غالبا كيتصايب من تمر. شي ڤازات كان عندهم رجلين مدببين، و كانو كيتحطو على مواقف برجلين متقاطعين؛ وحدين خرين كانو مسطحين من لتحت، و كيتحطو على إطارات مربعة ولا مستطيلة من لعود. لقراعي ديال زيت، و يمكن حتى وحدين خرين، كانو كيتسدو ب طين، تماما كيفما كان ف مصر لقديمة. لڤازات و طباسل ديال لحجر كانو كيتصايبو تقليد ديال هادوك لي من طين."
* "كانو كيلبسو غطا لراس مزوق ب ريش. كانو كيستعملو لفراشات، لكراسة صغار و لكبار، برجلين منحوتين كيشبهو لرجلين ديال لتور. كانو لمواقد و لمدابح ديال لعافية."
* "سكانن، لمتاقب، لأوتاد و واحد لأداة كتبان بحال لمنشار كانو كلهم معروفين. بينما لرماح، لقواس، سهام، و لخناجر (ولكن ماشي سيوف) كانو كيستعملو ف لحرب."
* "لألواح كانت كتستعمل للكتابة. لخناجر بشفرات من لمعدن و يدين من لعود كانو كيتلبسو، و نحاس كان كيتدق باش يتصايبو منو صفايح، بينما لعقود ولا لقلادات كانت كتصايب من دهب."
* "لوقت كان كيتحسب ب لأشهر لقمرية."

كاينة أدلة كتيرة على لموسيقى السومرية. كانو كيتعزفو لقيتارات و لفلوتات، و من بين أشهر لأمتلة كاينة قيتارات أور.

التقافة السومرية كانت دكورية و طبقية. قانون أور-نمو، لي هو أقدم تقنين تكتشف لحد لآن، و كيرجع لأور لتالتة، كيكشف على لمحة من لهيكل لإجتماعي ف لقانون لسومري لمعطل. تحت "لو-غال" ("لراجل لكبير" ولا لملك)، ݣاع أفراد لمجتمع كانو كينتاميو لوحدة من جوج طبقات أساسية: "لو" ولا لشخص لحر، و لعبد (دكر، *أراد*؛ أنتى *ݣيمي*). لولد ديال *لو* كان كيتسمى *دومو-نيتا* حتى كيتزوج. لمرا (*مونوس*) كانت كدوز من كونها بنت (*دومو-مي*)، لزوجة (*دام*)، و من بعد إلا عاشت كتر من راجلها، هجالة (*نوماسو*) و ديك ساعة كان ممكن ليها تزوج راجل آخر من نفس لقبيلة.

ف بدايات سومر، لعيالات لعبو دور عام مهم ككاهنات. كانو يقدرو يملكو ممتلكات، يديرو تجارة و حقوقهم كانت محمية من عند لمحاكم. لولاد و لبنات كانو كيورتو لممتلكات بالتساوي. مكانة لعيالات تدهورات ف لقرون لي بعد 2300 ق.م. لحق ديالهم ف تصرف ف ممتلكاتهم تحدد، و لأرباب لأنتوية حتى هي فقدات لأهمية لي كانت عندها.

لنقوش لي كتوصف لإصلاحات ديال لملك أوروكاجينا ديال لجش (جوايه 2350 ق.م) كتقول بلي لغى لعادة لقديمة ديال تعدد الأزواج ف بلادو، و فرض بلي لمرا لي كتزوج بزاف ديال رجال ترجم بالحجر لي مكتوبة عليه لجريمة ديالها.

زواجات كانو غالبا كيرتبوهم لوالدين ديال لعروسة و لعريس؛ لخطوبات كانت كتكمل عادة بموافقة على عقود مكتوبة على ألواح طينية. هاد زواجات كانت كتولي قانونية بمجرد ما لعريس كيعطي هدية لعروسة لباها. واحد لمتل سومري كيوصف لزواج لمتالي و لسعيد، على لسان راجل، لي كيفتخر بلي مراتو ولدات ليه تمنية ديال لولاد و مزال باغية تمارس لجنس.

لسومريين كانو كيعتابرو بلي من لمرغوب فيه بلي لعيالات يكونو مزال عدراوات وقت لزواج، ولكن ما كانوش كيتوقعو نفس لشي من رجال، وخا واحد لكتاب كيعتابر بلي لجنس قبل لزواج بصفة عامة ما كانش مشجع. لا السومرية و لا لأكادية ما فيهمش كلمة كتعادل تماما لكلمة النݣليزية 'virginity'، و لمفهوم كان كيتعبر عليه بشكل وصفي، متلا كـ *a/é-nu-gi<sub>4</sub>-a* (سومرية)/*la naqbat* (أكادية) 'ما تفتحاتش'، ولا *giš nunzua*، 'عمرها عرفات قضيب'. ما واضحش واش مصطلحات بحال *šišitu* فالنصوص لطبية لأكادية كتشير لغشاء لبكارة، ولكن كيبان بلي سلامة غشاء لبكارة كانت أقل أهمية ف تقييم عدرية لمرا مقارنة بالتقافات لي جات من بعد فالشرق لأدنى. أغلب تقييمات لعدرية كانت كتعتامد على رواية لمرا نفسها.

من أقدم السجلات، السومريين كان عندهم مواقف متساهلة بزاف تجاه لجنس. لأخلاق لجنسية ديالهم ما كانتش كتحدد واش لفعل لجنسي كيتعتابر غير أخلاقي، بل واش كيخلي لشخص نجس طقوسيا. السومريين كانو كيعتقدو على نطاق واسع بلي لإستمناء كيعزز لقدرة لجنسية، عند رجال و لعيالات بجوج، و كانو كيمارسوه بزاف، بوحدهم و مع شركائهم. السومريين ما كانوش كيعتابرو لجنس لشرجي طابو حتى هو. لكاهنات *إنتو* كان ممنوع عليهم يولدو و كانو كيمارسو لجنس لشرجي بزاف كوسيلة لتحديد النسل.

لدعارة كانت كاينة، ولكن ما واضحش واش لدعارة لمقدسة كانت كاينة.

### للغة و لكتابة

[تصغير|لوحة عليها كتابة ما قبل مسمارية تصويرية. تواخر لألفية الرابعة ق.م، حجر كلسي. لطول: 4.5 سم، لعرض: 4.3 سم، لعمق: 2.4 سم. [متحف اللوفر]]
أهم لإكتشافات لأركيولوجية ف سومر هي عدد كبير من لألواح طينية لي مكتوبة بلكتابة لمسمارية. لكتابة السومرية كتعتابر علامة فارقة ف تطور لقدرة ديال لبشرية ماشي غا ف إنشاء سجلات تاريخية ولكن حتى ف إنشاء قطع أدبية، سوا على شكل ملاحم شعرية و قصص و لا على شكل صلوات و قوانين.

وخا نضام لكتابة كان ف لول هيروغليفي كيستعمل إيديوغرام، لكتابة لمسمارية لمقطعية-لرمزية تبعاتو دغيا.

كانو كيستعملو قصب متلت ولا على شكل وتد باش يكتبو على طين رطب. بقات مجموعة كبيرة ديال مئات لآلاف من لنصوص باللغة السومرية، منها رسايل شخصية و تجارية، وصولات، قوائم معجمية، قوانين، أناشيد، صلوات، قصص، و سجلات يومية. تلاقات مكتبات كاملة من لألواح طينية. لنقوش لأترية و لنصوص على حوايج مختالفة، بحال تماتيل ولا طوب، حتى هي شايعة بزاف. بزاف ديال لنصوص باقين ف نسخ متعددة حيت كانو كيتعاودو يتنسخو من عند لكتاب ف طور لتدريب. السومرية بقات هي لغة دين و قانون ف بلاد لرافدين وقت طويل من بعدما سيطرو لمتحدتين بالسامية.

متال رئيسي على لكتابة لمسمارية هو قصيدة طويلة لي تكتشفات ف أطلال أوروك. *[[ملحمة ݣيلݣاميش]]* تكتبات بلكتابة لمسمارية السومرية لمعيارية. كتحكي على ملك من فترة فجر لسلالات لتانية سميتو ݣيلݣاميش ولا "بيلݣاميش" بلسومرية. لقصة كتروي لمغامرات لخيالية ديال ݣيلݣاميش و صاحبو، إنكيدو. كانت مكتوبة على عدة ألواح طينية و كيتعتقد بلي أقدم متال معروف باقي من لأدب لخيالي.

للغة السومرية كتعتابر عموما لغة معزولة ف لسانيات، حيت ما كتنتمي لتا عائلة لغوية معروفة. لأكادية، ف لمقابل، كتنتمي للفرع السامي من للغات لأفرو-آسيوية. كانو بزاف ديال لمحاولات لفاشلة باش يربطو السومرية بعائلات لغوية خرى. هي لغة إلصاقية. بمعنى آخر، لوحدات لمعنوية ("units of meaning") كيتجمعو باش يكونو كلمات، عكس للغات التحليلية فين لمورفيمات كيتجمعو غا باش يكونو جمل. شي كتاب قتارحو بلي يقدر يكون دليل على لغة تحتية ولا لغة مجاورة للميزات لجغرافية و لمختالف لحرف و لأنشطة لفلاحية، لي كتسمى بسميات مختالفة لغة فراتية أولية ولا لغة دجلية أولية، ولكن هادشي كيعارضوه وحدين خرين.

لفهم ديال لنصوص السومرية ليوم يقدر يكون صعيب. لأصعب هوما لنصوص للولة، لي فبزاف د لحالات ما كيعطيوش لهيكل لقواعدي لكامل ديال للغة و كيبان أنهم كانو كيتستعملو ك"تدكير" لكتاب لي عارفين.

لأكادية بدات كتعوض السومرية كلغة محكية شوية بشوية ف فترة تحول من لألفية لتالتة للتانية قبل لميلاد. السومرية ستامرات ف لإستعمال كلغة مقدسة، إحتفالية، أدبية، و علمية ف بابل و آشور حتى للقرن لأول ميلادي.

File:Early writing tablet recording the allocation of beer.jpg|لوحة كتابة مبكرة كتسجل توزيع لبيرة، 3100–3000 ق.م، من لعراق. لمتحف لبريطاني، لندن
Cuneiform tablet- administrative account with entries concerning malt and barley groats MET DP293245.jpg|لوحة مسمارية حول حساب إداري، فيها مداخل كتخص لمالت و جريش لشعير، 3100–2900 ق.م. طين، 6.8 x 4.5 x 1.6&nbsp;سم، متحف المتروبوليتان للفنون، مدينة نيويورك
Bill of sale Louvre AO3766.jpg|عقد بيع حقل و دار، من شروباك، جوايه 2600 ق.م. لطول: 8.5&nbsp;سم، لعرض: 8.5&nbsp;سم، لعمق: 2&nbsp;سم. متحف اللوفر
Stele of Vultures detail 02.jpg|*[[لوحة النسور]]*، جوايه 2450 ق.م، حجر كلسي، لقاها إدوارد دي سارزيك ف 1881 ف جيرسو، لي هي دابا تل تلو، لعراق. متحف اللوفر


### دين

لسومريين كانو كينسبو لأرباب ديالهم كلشي لي كيخصهم و كانو كيبينو تواضع قدام لقوى لكونية، بحال موت و غضب رباني.

لدين لسومري كيبان بلي تأسس على جوج ديال لأساطير كونية منفصلة. للولة شافت لخلق كنتيجة لسلسلة ديال *[[زواج مقدس|زواجات مقدسة]]*، لي فيها مصالحة لأضداد، و لي تفترضات على بلي تجمع بين كائنات إلاهية دكرية و أنتوية، لي هما لأرباب.

هاد لپاطيرن بقى كيأتر على لأساطير لميزوپوطامية لإقليمية. هكدا، ف إينوما إليش لأكادية لي جات من بعد، لخلق تشاف على بلي إتحاد ديال لما لحلو و لمالح، بين أبزو لدكر، و تيامات لأنتى. لمنتوجات ديال داك لإتحاد، لحم و لحمو، "لطينيين"، كانو ألقاب كتعطى لحراس لبوابة ديال معبد إي-أبزو ديال إنكي ف إريدو، أول مدينة سومرية.

بشكل كيعكس لطريقة لي كيبانو بيها لجزر لطينية من ملاقية لما لحلو و لمالح ف لمصب ديال لفرات، فين لنهر كيحط لحمولة ديالو ديال لطمي، واحد لزواج لمقدس تاني من لمفترض بلي نتج عليه لخلق ديال أنشار و كيشار، "محور لسما" (أولا لمِحور)، و "محور لأرض"، لي كانو والدين بدورهم لآنو (لسما) و كي (لأرض).

واحد لزواج لمقدس سومري مهم آخر كان بين كي، لي معروفة هنا بنينهورساج ولا "سيدة لجبال"، و إنكي ديال إريدو، رب لما لحلو لي جاب لخضورية و لمراعي.

ف مرحلة مبكرة، من بعد فجر التاريخ لمسجل، نفر، ف وسط بلاد لرافدين، عوضات إريدو ف لجنوب كمدينة لمعبد الرئيسية، لي لكهنة ديالها كانو كيمارسو هيمنة سياسية على دويلات لمدون لخرة. نفر حافضات على هاد لمكانة طوال لفترة السومرية.

#### لأرباب
[تصغير|upright=1.3|ختم أسطواني أكادي من جوايه 2300 ق.م كيبين لأرباب [إنانا، أوتو، إنكي، و إسيمود.]]
لسومريين كانو كيآمنو بتعدد لأرباب لمجسمة ف تصويرة بنادم. ماكانتش مجموعة مشتركة ديال لأرباب؛ كل دويلة-مدينة كان عندها رعاة ديالها، و معابد، و ملوك-كهنة. و مع دلك، هادو ماكانوش حصريين؛ لأرباب ديال مدينة وحدة كانو كيتعترف بيهم فبلايص خرى. لمتحدتين بلسومرية كانو من بين أقدم لشعوب لي سجلو لمعتقدات ديالهم ف لكتابة، و كانو إلهام رئيسي ف أساطير بلاد الرافدين، و دين، و تنجيم لي جاو من بعد.

لسومريين كانو كيعبدو:
* آن كإله بدوام كامل مكافئ للسما؛ فلحقيقة، كلمة *آن* بلسومرية كتعني سما و شريكتو كي، كتعني أرض.
* إنكي ف لجنوب ف لمعبد ف إريدو. إنكي كان هو رب لخير و لحكمة، حاكم لأعماق ديال لما لحلو تحت لأرض، معالج و صديق للبشرية لي ف لأسطورة السومرية كان كيتعتقد بلي عطى للبشر لفنون و لعلوم، لصناعات و عادات لحضارة؛ أول كتاب قانون كان كيتعتابر من لخلق ديالو.
* إنليل كان هو رب لعاصفة، لريح، و شتا. كان هو لإله الرئيسي ف مجمع لأرباب لسومري و لإله لراعي ديال نفر. شريكتو كانت نينليل، إلاهة ريح لجنوب.
* إنانا كانت إلاهة لحب، لجنس، و لحرب؛ تأليه كوكب لزهرة، نجمة لصباح (لشرقية) و لمساء (لغربية)، ف لمعبد (لمشترك مع آن) ف أوروك. لملوك لمؤلهين يمكن كانو كيعاودو يمتلو لزواج ديال إنانا و دوموزيد مع لكاهنات.
* رب شمس أوتو ف لارسا ف لجنوب و سيبار ف لشمال،
* رب لقمر سين ف أور.

[تصغير|upright=2.05|[مجمع لأرباب لسومري-لأكادي لمبكر]]

هاد لأرباب كانو كيكونو لمجمع الرئيسي، و زيادة على لهادشي كانو مئات ديال لأرباب التانوية لخرة. لأرباب السومريين كانو غالبا مرتابطين بمدون مختالفة، و أهميتهم لدينية كانت غالبا كتزيد و تنقص مع لقوة لسياسية ديال ديك لمدون. كان كيتقال بلي لأرباب خلقو بنادم من طين باش يخدموهم. لمعابد كانت كتنضم لمشاريع لعمل لجماعية لي محتاجة لفلاحة لمروية. لمواطنين كان عليهم واجب لعمل للمعبد، واخا كانو يقدرو يتهربو منو بدفع لفضة.

#### علم لكون
لسومريين كانو كيتصورو لأرض كحقل مستطيل بربعة ديال لقنات. لحياة بعد لموت عند السومريين كانت فيها نزول لعالم سفلي كئيب باش يدوزو لأبدية ف وجود بائس كأشباح (ݣيديم).

لكون كان مقسم الربعة ديال لأرباع:
* ف لشمال كانو سوبارتو لي ساكنين ف لجبال، لي كانو كيتغزاو مرة مرة باش يتجابو منهم لعبيد، لعود، و مواد خام خرى.
* ف لغرب كانو لمارتو لي ساكنين ف لخيام، شعوب سامية قديمة عايشة كرعاة بدو كيرعاو لقطعان ديال لغنم و لمعيز.
* ف لجنوب كانت أرض دلمون، دولة تجارية مرتابطة بأرض لموتى و بلاصة لخلق.
* ف الشرق كانو لعيلاميين، شعب منافس لي السومريين كانو ديما ف حرب معاه.

لعالم لمعروف ديالهم كان كيمتد من *لبحر لعلوي* ولا لساحل لمتوسطي، ل*لبحر لسفلي*، لخليج لفارسي و أرض ملوحا (غالبا وادي السند) و ماجان (عمان)، لي مشهورة بمعادنها ديال نحاس.

#### لمعبد و تنضيم لمعبد
لزقورات (لمعابد السومرية) كل وحدة كان عندها سمية خاصة و كان فيها فناء أمامي مع بركة مركزية للتطهير. لمعبد براسو كان فيه صحن مركزي مع ممرات على طول لجناب. بجنب لممرات كانو ديور لكهنة. فواحد لجهة كانت كاينة منصة و طبلة ديال طوب لتضحية بحيوانات و نباتات. لمخازن ديال لحبوب و لمستودعات كانو غالبا حدا لمعابد. من بعد وقت، السومريين بداو كيحطو لمعابد فوق بنايات مربعة متعددة لطبقات مبنية كسلسلة من لمصاطب طالعة، و هادشي لي عطى لأسلوب ديال زقورة.

#### لممارسات لݣنايزية
كان كيتعتقد بلي ناس ملي كيموتو، كيكونو محبوسين ف عالم كئيب ديال إرشكيجال، لي لمملكة ديالها كانت محروسة ببوابات فيها وحوش مختالفة مصممة باش تمنع ناس يدخلو ولا يخرجو. لموتى كانو كيدفنو برا أسوار لمدينة ف مقابر فين تل صغير كان كيغطي لجتة، مع قرابين للوحوش و كمية صغيرة من لماكلة. هادوك لي كانو قادرين ماديا كانو كيقلبو يتدفنو ف دلمون. تضحية بشرية تلاقات ف حفر لموت ف مقبرة أور لملكية فين لملكة بوابي رافقوها ف لموت لخدام ديالها.

### لفلاحة و صيد

لسومريين تبناو أسلوب حياة فلاحي يمكن بكري ف جوايه –4500 ق.م. لمنطقة بينات عدد من لتقنيات لفلاحية لأساسية، منها ري منضم، زراعة مكتفة للأرض على نطاق واسع، زراعة أحادية لي فيها ستعمال لمحرات، و ستعمال قوة عاملة متخصصة ف لفلاحة تحت سيطرة بيروقراطية. لضرورة لإدارة حسابات لمعبد مع هاد لتنضيم أدت لتطور لكتابة (جوايه 3500 ق.م).

[تصغير|upright=1.35|من لمقابر لملكية ديال [أور، مصايبة من لازورد و صدف، كتبين وقت لسلم]]

ف فترة أوروك السومرية لمبكرة، لرموز لتصويرية لبدائية كتوحي بلي غنم، ماعز، ماشية، و خنزير كانو مدجنين. كانو كيستعملو تور كحيوانات لحمل الرئيسية ديالهم و حمار ولا خيليات كوسيلة نقل رئيسية ديالهم و "لباس صوفي و زرابي كانو كيتصايبو من صوفة ولا شعر لحيوانات. ... حدا لدار كانت كاينة حديقة مسورة مزروعة ب شجر و نباتات خرى؛ لقمح و يمكن حبوب خرى كانت كتزرع ف لحقول، و *[[شادوف]]* كان ديجا كيستعمل لغرض لري. لنباتات كانت كتزرع حتى ف لأواني ولا لڤازات."

[تصغير|حساب ل حصص لشعير لي كانت كتعطى شهريا لكبار و لولاد صغار مكتوبة ب[كتابة مسمارية على لوحة طينية، مكتوبة ف لعام 4 ديال لملك أوروكاجينا، جوايه .]]

لسومريين كانو من أوائل لمجتمعات لي معروف عليها بلي كتشرب بيرة. لحبوب كانت متوفرة بزاف و كانت هي لمكون الرئيسي ف لشراب ديالهم لول. كانو كيصنعو أنواع متعددة ديال لبيرة لي فيها لقمح، لشعير، و بيرة ديال لحبوب لمخلطة. صناعة لبيرة كانت مهمة بزاف عند السومريين. تدكرات ف ملحمة ݣيلݣاميش ملي إنكيدو تعرف على لماكلة و لبيرة ديال شعب ݣيلݣاميش: "شرب لبيرة، كيفما هي عادة لأرض... شرب لبيرة-سبعة ديال لقراعي! و ولا فرحان و غنى بالفرحة!"

لسومريين كانو كيمارسو تقنيات ري مشابهة لهاديك لي كانت كتستعمل ف مصر. لعالم لأنتروبولوجيا لميريكاني روبرت ماكورميك آدامز كيقول بلي تطور لري كان مرتابط ب لتمدون، و بلي 89% من لسكان كانو عايشين ف لمدون.

كانو كيزرعو لشعير، حمص، عدس، لقمح، تمر، بصل، توم، خس، كرات و خردل. السومريين كانو كيصيدو بزاف د لحوت و كيصيدو طير و غزال.

لفلاحة السومرية كانت كتعتامد بزاف على ري. لري كان كيدار بإستعمال *[[شادوف]]*، قناة، قنوات، سدود، هدار، و خزانات. لفيضانات لعنيفة لمتكررة ديال دجلة، و أقل، ديال لفرات، كانت كتعني بلي لقنوات كانت كتحتاج لإصلاح متكرر و إزالة مستامرة لطمي، و علامات لمسح و حجرات لحدود كانت محتاجة تعاود تحط بإستمرار. لحكومة كانت كتفرض على لأفراد يخدمو على لقنوات ف سخرة، وخا لأغنياء كانو يقدرو يعفيو راسهم.

كيفما معروف من "*[[روزنامة الفلاح السومري]]*"، من بعد موسم لفيضان و من بعد اعتدال ربيعي و عيد *[[أكيتو]]* ولا عيد راس لعام، بإستعمال لقنوات، لفلاحة كانو كيغرقو لحقول ديالهم بالما و من بعد كيصرفوه. من بعد كانو كيخليو لتيران يعفسو لأرض و يقتلو لعشب لضار. من بعد كانو كيجرو لحقول بلمعاول. من بعدما كتنشف، كانو كيحرتو، كيمشطو، و كيجرفو لأرض تلاتة د لمرات، و كيفتتوها بمعول، قبلما يزرعو زريعة. للأسف، لمعدل لمرتفع ديال لتبخر أدى لزيادة تدريجية ف ملوحة لحقول. مع فترة أور لتالتة، لفلاحة تحولو من لقمح للشعير لي كيتحمل لملوحة كتر كمحصول رئيسي ليهم.

لسومريين كانو كيحصدو ف لربيع ف فرق من تلاتة ديال لأشخاص فيهم حاصد، رابط، و هاز لحزم. لفلاحة كانو كيستعملو عربات درس، مجرورة بتيران، باش يفرقو ريوس لحبوب على سقان و من بعد كيستعملو مزالج لدرس باش يفصلو لحبة. من بعد كانو كيدريو لخليط ديال لحبوب/تبن.

### فن

[تصغير|upright=1.2|خنجر من دهب من قبر سومري PG 580، [مقبرة أور الملكية.]]
لسومريين كانو فنانين كبار. لقطع لأترية السومرية كتبين تفاصيل و زخرفة كبيرة، مع أحجار شبه كريمة زوينة مستوردة من بلدان خرى، بحال لازورد، رخام، و ديوريت، و معادن تمينة بحال دهب لمطروق، لي كانت مدمجة ف لتصميم. حيت لحجر كان نادر كان كيتحتفض بيه للنحت. لأكتر مادة منتشرة ف سومر كانت هي طين، و نتيجة لهادشي بزاف ديال لحوايج السومرية مصايبة من طين. لمعادن بحال دهب، لفضة، نحاس، و لبرونز، مع لأصداف و لأحجار لكريمة، كانو كيستعملو لأجود لمنحوتات و تطعيمات. لحجر صغير من ݣاع لأنواع، بما فيه لحجر لغالي كتر بحال لازورد، لمرمر، و لسربنتين، كانو كيستعملو للأختام لأسطوانية.

بعض من أشهر لتحف هي قيتارات أور، لي كتعتابر أقدم آلة وترية باقية فلعالم. تكشفات من عند ليونارد وولي ملي تحفرات مقبرة أور الملكية ما بين 1922 و 1934.

Cylinder seal and modern impression- ritual scene before a temple facade MET DP270679.jpg|ختم أسطواني و طبعة ديالو كيبان فيها مشهد طقوسي قدام واجهة معبد؛ 3500–3100 ق.م؛ حجر كلسي بيتوميني؛ لطول: 4.5&nbsp;سم؛ متحف المتروبوليتان للفنون (مدينة نيويورك)
Raminathicket2.jpg|*[[كبش ف الخميلة]]*؛ 2600–2400 ق.م؛ دهب، نحاس، صدف، لازورد و حجر كلسي؛ لطول: 45.7&nbsp;سم؛ من مقبرة أور الملكية (محافضة دي قار، لعراق)؛ لمتحف لبريطاني (لندن)
Denis Bourez - British Museum, London (8747049029) (2).jpg|*[[راية أور]]*؛ 2600–2400 ق.م؛ صدف، حجر كلسي حمر و لازورد على لعود؛ لطول: 49.5&nbsp;سم؛ من مقبرة أور لملكية؛ لمتحف لبريطاني
Bull's head ornament for a lyre MET DP260070.jpg|زخرفة على شكل راس تور لقيتارة؛ 2600–2350 ق.م؛ برونز مطعم بصدف و لازورد؛ لطول: 13.3&nbsp;سم، لعرض: 10.5&nbsp;سم؛ متحف المتروبوليتان للفنون


### عمارة

[تصغير|upright=1.4|''[زقورة أور العضيمة* ([[محافضة دي قار]]، لعراق)، تبنات ف [[سلالة أور التالتة]] (جوايه 2100 ق.م)، مخصصة لإله لقمر [[سين (أسطورة)|نانا]]]]
سهل دجلة-لفرات كان ناقصو لمعادن و شجر. لبنايات السومرية كانت مصايبة من طوب لبن مسطح-محدب، ما ملصقش ب[[ملاط (مصاوبة)|لملاط]] ولا [[إسمنت]]. لبنايات ديال طوب لبن مع لوقت كتدهور، داكشي علاش كانت كتهدم بشكل دوري، و كتسوى، و كتعاود تبنى ف نفس لبلاصة. هاد لمعاودة د لبني لمستامرة طلعات مستوى لمدون تدريجيا، لي ولات هكاك عالية على السهل لي داير بيها. لكديات لي نتجات على هادشي، لي معروفة ب [[كدية (آتار)|التلول]]، كاينة ف كامل الشرق لأدنى لقديم.

على حساب [[أرتشيبالد سايس]]، لرموز لتصويرية لبدائية ديال لعصر لسومري لمبكر (يعني أوروك) كتوحي بلي "لحجر كان قليل، ولكن كان ديجا كيتقطع لبلوكات و أختام. طوب كان هو مادة لبني لعادة، و بيه تبنات لمدون، لحصون، لمعابد و لديور. لمدينة كانت مزودة بأبراج و كانت واقفة على منصة صناعية؛ لدار حتى هي كان عندها مضهر كيشبه للبرج. كانت مزودة بباب كيدور على مفصلة، و كان كيتحل بنوع من لمفتاح؛ باب لمدينة كان على نطاق أكبر، و كيبان بلي كان مزدوج. حجرات لأساس—أولا بالأحرى طوب—ديال دار كانو كيتقدسو بشي حوايج كانت كتحط تحت منهم."

أكتر لبنايات السومرية إتارة للإعجاب و شهرة هي لزقورات، لي هي منصات كبيرة مطبقة كانت كتحمل لمعابد. لأختام لأسطوانية السومرية حتى هي كتبين ديور مبنية من لقصب ماكتختالفش على هاديك لي بناوها [[عرب الأهوار]] ديال جنوب لعراق حتى لوقت قريب بحال 400 ميلادي. السومريين طورو حتى [[قوس (عمارة)|لقوس]]، لي خلاهم يطورو نوع قوي من لقبة. كانو كيبنيوه ب لبني و الربط ديال عدة أقواس. لمعابد و لقصور السومرية ستعملات مواد و تقنيات أكتر تطور، بحال [[دعامة]]، [[حنية (عمارة)|تجويفات]]، أنصاف [[عمود]]، و [[مسمار طيني|مسامر طينية]].

=== لماط ===


لسومريين طورو نضام معقد ديال [[علم القياس]] جوايه 4000 ق.م. هاد لعلم لقياس لمتطور نتج عليه لخلق ديال لحساب، لهندسة، و لجبر. من جوايه 2600 ق.م و لفوق، السومريين كتبو [[جدول الضرب|جداول لضرب]] على ألواح طينية و تعاملو مع تمارين [[تسطار|هندسية]] و مسائل [[قسمة (لماط)|لقسمة]]. أقدم آتار ديال [[أرقام بابلية|لأرقام لبابلية]] حتى هي كترجع لهاد لفترة. لفترة جوايه 2700–2300 ق.م شافت أول ضهور ل[[معداد]]، و طابلو ديال لأعمدة لمتتالية لي حددت الرتب لمتتالية ديال نضام لأرقام [[ستيني|لستيني]] ديالهم. السومريين كانو هوما اللولين لي ستعملو نضام أرقام ب قيمة مكانية. كاينة حتى أدلة قصصية على بلي السومريين يمكن ستعملو نوع من لمسطرة لحاسبة ف لحسابات لفلكية. كانو هوما لولين لي لقاو لمساحة ديال متلت و لحجم ديال مكعب.

=== لإقتصاد و تجارة ===


[[فيشي:Bill of sale Louvre AO3765.jpg|تصغير|عقد بيع عبد دكر و بناية ف [[شروباك]]، لوحة سومرية، جوايه 2600 ق.م]]
لإكتشافات ديال [[سبج]] من بلايص بعيدة ف [[الأناضول]] و لازورد من [[بدخشان]] ف شمال شرق [[أفغانستان]]، و خرز من دلمون (دابا [[البحرين]])، و عدة أختام منقوشة ب[[كتابة سندية|لكتابة لسندية]] ديال [[حضارة وادي السند]] كتوحي بريزو تجارية قديمة واسعة بزاف ممركزة على [[لخليج لفارسي]]. متلا، [[واردات ل أور|لواردات لأور]] كانت كتجي من بزاف ديال لبلايص فلعالم. خصوصا، لمعادن من ݣاع لأنواع كان خاصها تستورد.

*ملحمة ݣيلݣاميش* كتشير للتجارة مع بلدان بعيدة لسلع، بحال لعود، لي كانت قليلة ف بلاد لرافدين. خصوصا، [[أرز لبناني|لأرز]] من [[لبنان]] كان عندو قيمة كبيرة. ملي تلاقات ريزينة ف لقبر ديال لملكة [[بوابي]] ف أور، هادشي كيبين بلي كانت كتجاب من بلايص بعيدة بحال [[موزمبيق]].

لسومريين ستعملو لعبيد، واخا ما كانوش جزء رئيسي من لإقتصاد. لعيالات لعبيد كانو كيخدمو ف[[نسيج|لنسيج]]، لعصر، [[طحان]]، و [[حمال|لحمل]].

لخزافة السومريين كانو كيزوقو لقلايل بصبايغ ديال [[زيت الأرز|زيت لأرز]]. لخزافة كانو كيستعملو [[متقاب قوسي]] باش يشعلو لعافية لي محتاجة لطياب ديال لفخار. [[مصاوبة حجري|لبنايا]] و [[صياغة المجوهرات|صوايغية]] السومريين كانو كيعرفو و كيستعملو [[مرمر]] ([[كالسيت]])، [[عاج]]، [[حديد]]، [[دهب]]، [[فضة]]، [[عقيق حمر]]، و لازورد.

==== تجارة مع وادي سند ====

[[فيشي:British Museum Middle East 14022019 Gold and carnelian beads 2600-2300 BC Royal cemetery of Ur (composite).jpg|تصغير|[[خرز العقيق المنقوش]] برسومات بيضة ف هاد لعقد من [[مقبرة أور الملكية]]، لي كيرجع ل[[سلالة أور اللولة]]، كيتعتقد بلي جا من وادي سند. [[لمتحف لبريطاني]].]]
[[فيشي:Mesopotamia-Indus.jpg|تصغير|يسار|طرق تجارة بين بلاد لرافدين و سند كانت غتكون قصيرة بزاف بسباب إنخفاض  مستويات لبحر ف لألفية لتالتة ق.م.]]
لأدلة على لواردات من سند لأور كاينة من جوايه 2350 ق.م. حوايج مختالفة مصايبة بأنواع ديال لأصداف لي كتميز ساحل سند، خصوصا *Turbinella pyrum* و *Pleuroploca trapezium*، تلاقات ف لمواقع لأركيولوجية ديال بلاد لرافدين لي كترجع لجوايه 2500–2000 ق.م. خرز [[عقيق حمر]] من سند تلاقا ف لمقابر السومرية ديال أور، [[مقبرة أور الملكية]]، لي كترجع ل 2600–2450. بصفة خاصة، خرز لعقيق بتصميم منقوش ب لبيض كان غالبا مستورد من وادي سند، و مصايب بتقنية نقش ب لحامض لي طوروها [[هرابيون|لهرابيون]]. لازورد كان كيستورد بكمية كبيرة من عند مصر، و كان ديجا كيستعمل ف بزاف د لمقابر ديال فترة [[نقادة التانية]] (جوايه 3200 ق.م). لازورد كان غالبا جاي من شمال [[أفغانستان]]، حيت ما معروفاش مصادر خرى، و كان خاصو يتنقل عبر [[هضبة إيران]] لبلاد لرافدين، و من بعد لمصر.

بزاف ديال لأختام لسندية بلكتابة لهرابية تلاقات حتى هي ف بلاد لرافدين، خصوصا ف أور، بابل و كيش.

[[كوديا]]، حاكم لإمبراطورية السومرية لجديدة ف لجش، تسجل بلي استورد "عقيق شفاف" من [[ملوحا]]، لي كيتعتقد عموما بلي منطقة وادي سند. نقوش مختالفة كتشير حتى لوجود تجار و مترجمين ديال ملوحا ف بلاد لرافدين. جوايه عشرين ختم تلاقا من لمواقع لأكادية و أور لتالتة، لي عندهم علاقات مع هرابا و غالبا كيستعملو رموز ولا كتابة هرابية.

حضارة وادي سند زدهرات فقط ف شكلها لأكتر تطور ما بين 2400 و 1800 ق.م، ولكن ف وقت هاد لتبادلات، كانت كيان أكبر بكتير من لحضارة لميزوپوطامية، و كانت كتغطي مساحة ديال 1.2 مليون كيلومتر مربع بآلاف لمستوطنات، مقارنة بمساحة ديال جوايه 65.000 كيلومتر مربع فقط للمنطقة لمحتلة من بلاد لرافدين، بينما أكبر لمدون كانت متشابهة ف لحجم بجوايه 30–40,000 ساكن.

==== لفلوس و لكريدي ====
لمؤسسات لكبار كانت كتسجل لحسابات ديالها بالشعير و [[فضة|لفضة]]، و غالبا كان بيناتهم سعر صرف تابت. لإلتزامات و لقروض و لأتمنة بصفة عامة كانت عادة مقومة بوحدة منهم. بزاف ديال لمعاملات كانت فيها لديون، متلا، سلع كان كيعطيها لمعبد للتجار و لبيرة كانت كتقدمها "عيالات لبير" كسلف.

لكريدي لتجاري و لقروض لفلاحية لإستهلاكية كانو هوما لأنواع الرئيسية ديال لقروض. لكريدي لتجاري كان غالبا كيتعطى من لمعابد باش يتمولو لحملات لتجارية و كان مقوم ب لفضة. نسبة لفائدة تحددات ف 1/60 ف لشهر (واحد [[شيكل]] لكل [[مينا (وحدة)|مينا]]) شي وقت قبل 2000 ق.م و بقات ف داك لمستوى لواحد ألفين عام علاين.
لقروض لريفية كانت كتنشأ عادة كنتيجة لإلتزامات ما تخلصاتش لمؤسسة (بحال شي معبد)، ف هاد لحالة لمعطلات كانت كتعتابر سلف للمدين. كانت مقومة ب لشعير ولا محاصيل خرى و نسبة لفائدة كانت عادة عالية بزاف كتر من ديال لقروض لتجارية و كانت تقدر توصل ل 1/3 حتى ل 1/2 من لأصل ديال لقرض.

مرة مرة، لحكام كانو كيوقعو مراسيم "صفحة جديدة" لي كانت كتلغي ݣاع لديون لريفية (ولكن ماشي لتجارية) و كتخلي لخدام لمقيدين يرجعو لديورهم. عادة، لحكام كانو كيديروها ف بداية أول عام كامل من لحكم ديالهم، ولكن كانت تقدر تعلن حتى ف أوقات لصراع لعسكري ولا فشل لمحصول. أول وحدين معروفين داروهم [[إنميتينا]] و [[أوروكاجينا]] ديال لجش ف 2400–2350 ق.م. على حساب هودسون، لهدف من هاد لمراسيم كان هو منع لديون من بلي تكتر لدرجة تهدد لقوة لمحاربة، و هادشي كان يقدر يوقع إلا لفلاحة خسرو لأرض ديال لمعيشة ديالهم ولا ولاو خدام مقيدين بسباب عدم لقدرة على تسديد لديون ديالهم.

=== لعسكر ===
[[فيشي:Standard of Ur chariots.jpg|تصغير|upright=1.8|لعربات لمبكرة على [[راية أور]]، جوايه 2600 ق.م]]
[[فيشي:Stele of the vultures (phalanx).jpg|تصغير|تشكيلات لمعركة ديال [[كتيبة (عسكرية)|لكتيبة]] بقيادة لملك لسومري [[إياناتوم]]، على طرف من [[لوحة النسور]]]]
[[فيشي:Silver model of a boat, tomb PG 789, Royal Cemetery of UR, 2600-2500 BCE.jpg|تصغير|نمودج فضي ل[[قارب]]، لقبر PG 789، [[مقبرة أور الملكية]]، 2600–2500 ق.م]]
لحروب لي كانت علاين ديما بين دويلات لمدون السومرية لواحد 2000 عام عاونات باش تطور تكنولوجيا و تقنيات لعسكرية ديال سومر لمستوى عالي. أول حرب تسجلات بشي تفصيل كانت بين لجش و أوما ف جوايه 2450 ق.م على لوحة كتسمى [[لوحة النسور]]. كتبين لملك ديال لجش كيقود جيش سومري كيتكون ف غالبيتو من [[مشاة]]. لمشاة كانو هازين [[رمح|رماح]]، لابسين [[نحاس|خودات]] ديال [[نحاس]]، و هازين [[درع|دروع]] مستطيلة. لرمّاحة كيبانو مصطفين فشي حاجة كتشبه ل[[تشكيل الكتائب|تشكيل لكتيبة]]، لي كيحتاج لتدريب و نضام؛ هادشي كيعني بلي السومريين يمكن كانو كيستعملو عساكريا محترفين.

لعسكر لسومري كان كيستعمل عربات مجرورة ب[[أخدر|لأخادر]]. هاد [[عربة حربية|لعربات]] لمبكرة كانت فعاليتها ف لمعركة أقل من لتصاميم لي جات من بعد، و شي وحدين قتارحو بلي هاد لعربات كانت كتخدم أساسا كوسيلة نقل، وخا طاقم كان هاز فؤوس لمعركة و [[رمح طويل|رماح طويلة]]. لعربة السومرية كانت عبارة على جهاز بربعة ولا جوج [[رويضة|رويض]] خدام فيه طاقم من جوج و مجرور بربعة ديال لأخادر. لعربة كانت مكونة من [[سلة]] منسوجة و رويض كان عندهم تصميم صلب من تلاتة ديال لقطع.

لمدون السومرية كانت محوطة ب[[سور دفاعي|أسوار دفاعية]]. السومريين كانو كيديرو [[حصار]] بين لمدون ديالهم، ولكن لحيطان ديال طوب لبن كانت قادرة تردع بعض لأعداء.

=== تكنولوجيا ===
أمتلة ديال تكنولوجيا السومرية كتضمن: لرويضة، لكتابة لمسمارية، [[حساب]] و [[تسطار|لهندسة]]، [[ري|أنضمة لري]]، بواخر سومرية، [[تقويم شمسي قمري|تقويم شمسي-قمري]]، [[برونز]]، [[جلد]]، [[منشار|مناشر]]، [[إزميل|أزاميل]]، [[مطرقة|مطارق]]، [[متقاب (أداة)|متاقب]]، [[لجام]]، [[مسمار (هندسة)|مسامر]]، [[دبوس|دبابيس]]، [[خاتم|خواتم]]، [[معول|معاول]]، [[فأس|فؤوس]]، [[سكين|مواس]]، ريوس لرماح، [[سهم (سلاح)|ريوس لسهام]]، [[سيف|سيوف]]، [[لاصق|لصقة]]، [[خنجر|خناجر]]، [[قربة|قرب]]، شكاير، [[سرج الفرس|سروج]]، [[درع]]، [[جعبة أسهم|جعبات]]، [[عربة حربية|عربات لحرب]]، [[غمد|غماد]]، [[جزمة|بوطات]]، [[صندل|صنادل]]، [[رمح الصيد|حراب]] و بيرة.
لسومريين كان عندهم تلاتة ديال لأنواع رئيسية ديال لبواخر:
* بواخر شراعية مبنية بتقنية لكلينكر مخيطة ب لشعر، و فيها عزل للما ب[[قير]]
* بواخر جلدية مصايبة من جلود لحيوانات و لقصب
* باطوات خشبية بمجاديف، مرة مرة كانو كيجرها ناس و حيوانات كيمشيو على طول لضفاف لقريبة

== لإرت ==

لأدلة على لمركبات لي فيها رويض بانت ف نص لألفية الرابعة ق.م، علاين ف نفس لوقت ف بلاد لرافدين، شمال لقوقاز ([[حضارة مايكوب]]) و وسط أوروپا. لرويضة ف لول خدات شكل ديال رويضة لخزاف. لمفهوم لجديد أدى لمركبات برويض و طواحين. لكتابة لمسمارية ديال السومريين هي أقدم (أولا تانية أقدم من بعد [[هيروغليفية مصرية|لهيروغليفية لمصرية]]) لي تفكات (لمكانة ديال نقوش أقدم بحال [[رموز جياهو]] و [[ألواح تارتاريا]] عليها جدل). السومريين كانو من بين أول لعولاما لفلك، و رسمو لنجوم ف مجموعات ديال لكوكبات، بزاف منها بقى ف[[دوّارة البروج|دوّارة لبروج]] و تعرفو عليها حتى ليونانيين لقدام. كانو حتى على علم ب[[الكواكب الكلاسيكية|لكواكب لخمسة]] لي ساهل تشوفهم ب لعين لمجردة.

خترعو و طورو لحساب بإستعمال عدة أنضمة أرقام مختالفة منها نضام [[أساس مختلط]] بأساس 10 و أساس 6 متبادلين. هاد لنضام [[ستيني|لستيني]] ولا هو نضام لأرقام لمعياري ف سومر و بابل. يقدر يكونو خترعو تشكيلات عسكرية و دخلو لتقسيمات لأساسية بين [[مشاة]]، [[فرسان]]، و [[رماة]]. طورو أول أنضمة قانونية و إدارية مقننة معروفة، كاملة بمحاكم، حبوسات، و سجلات حكومية.

أول دويلات-مدون بصح بانت ف سومر، علاين ف نفس لوقت مع كيانات مشابهة ف لي هي دابا [[سوريا]] و [[لبنان]]. عدة قرون من بعد ختراع لكتابة لمسمارية، ستعمال لكتابة توسع كتر من شهادات لديون/لخلاص و قوائم لمخزون باش يتطبق لمرة اللولة، جوايه 2600 ق.م، على رسايل و توصيل لبريد، تاريخ، أسطورة، لماط، سجلات فلكية، و مجالات خرى. ب لتزامن مع إنتشار لكتابة، تأسسات أول لمدارس لرسمية، عادة تحت رعاية لمعبد الرئيسي ديال دويلة-لمدينة.

== شوف تا ==
* [[تاريخ العراق]]
* [[نضام عد]]
* [[وحدات القياس ف بلاد الرافدين القديمة]]
* [[ديانة بلاد الرافدين القديمة]]
* [[العلاقات بين السند وبلاد الرافدين]]
* [[العلاقات المصرية-الميزوپوطامية]]
* [[تاريخ المؤسسات ف بلاد الرافدين]]

== مصادر ==


=== زيد قرا ===

* Ascalone, Enrico. 2007. *Mesopotamia: Assyrians, Sumerians, Babylonians (Dictionaries of Civilizations; 1)*. Berkeley, California: University of California Press.  (paperback).
* Bottéro, Jean, André Finet, Bertrand Lafont, and George Roux. 2001. *Everyday Life in Ancient Mesopotamia*. Edinburgh, Scotland: Edinburgh University Press, Baltimore, Maryland: Johns Hopkins University Press.
* [[Harriet Crawford|Crawford, Harriet E. W.]] 2004. *Sumer and the Sumerians*. Cambridge: Cambridge University Press.
* Leick, Gwendolyn. 2002. *Mesopotamia: Invention of the City*. London, England and New York: Penguin.
* Lloyd, Seton. 1978. *The Archaeology of Mesopotamia: From the Old Stone Age to the Persian Conquest*. London, England: Thames and Hudson.
* Nemet-Nejat, Karen Rhea. 1998. *Daily Life in Ancient Mesopotamia*. London, England and Westport, Connecticut: Greenwood Press.
* 
* Roux, Georges. 1992. *Ancient Iraq*, 560 pages. London, England: Penguin (earlier printings may have different pagination: 1966, 480 pages, Pelican; 1964, 431 pages, London, England: Allen and Urwin).
* Schomp, Virginia. *Ancient Mesopotamia: The Sumerians, Babylonians, and Assyrians*.
* *Sumer: Cities of Eden (Timelife Lost Civilizations)*. Alexandria, Virginia: [[Time-Life Books]], 1993 (hardcover), ).
* [[Leonard Woolley|Woolley, C. Leonard]]. 1929. *The Sumerians ''. Oxford: Clarendon Press.

### مزاود

* تاريخ سومر لقديم – لمجموعة لإلكترونية ديال تاريخ الشرق لأدنى لقديم
* Iraq's Ancient Past – متحف بن
* مقدمة قصيرة ديال تاريخ السوماريين

#### جغرافيا
*

#### لوغة
* Sumerian Language Page, يمكن أقدم موقع على اللوغة السومرية ف لويب (كيرجع ل 1996)، فيه معجم مجمع، أسئلة شايعة مفصلة، بزاف د الليانات، و غيرها.
*
*
*


تصنيف:دول و مناطق تحلات ف لقرن 20 ق.م
تصنيف:حضارات لعصر لبرونزي
تصنيف:آتار لعيراق